laion/Wikipedia-Exotic huggingface dataset:
Cruel Summer (אלבום של אייס אוף בייס)

Cruel Summer (בעברית: קיץ אכזרי) הוא אלבום משנת 1998 של להקת הפופ השוודית אייס אוף בייס, שיצא כאלבום השלישי של הלהקה באמריקה הצפונית ב-14 ביולי 1998 וביפן ב-25 באוגוסט 1998 בהוצאת חברת התקליטים אריסטה רקורדס. Flowers היה האלבום השלישי של הלהקה ברחבי העולם, אך אריסטה רקורדס החליטה להוציא גרסה אחרת של האלבום באמריקה הצפונית, יפן ואמריקה הלטינית, שנקראה מחדש, Cruel Summer. גרסה זו של האלבום כללה את הרצועה החדשה "Everytime It Rains" וגרסאות חדשות רבות לשירים שהופיעו לראשונה ב-Flowers. על אף שהוא בעיקרו אלבום פופ, Cruel Summer חוקר את הסוגות המוזיקליות של יורו דיסקו, מוטאון ודאנס. Cruel Summer זכה לביקורות חיוביות בדרך כלל מטעם מבקרי המוזיקה, שהחמיאו להפקה וראו בו גרסה מעולה של Flowers. מידע על האלבום Cruel Summer באתר MusicBrainz מידע על האלבום Cruel Summer באתר AllMusic האלבום Cruel Summer באתר Discogs האלבום Cruel Summer באתר ספוטיפיי האלבום Cruel Summer באתר יוטיוב פר אדברט, ג'ון אמטילו, ג'ונאס "ג'וקר" ברגגרן, דאגלס קאר, קאטפאזר & ג'ו,קלייב דייוויס, אולף "בודהא" אקברג, אולה אוברוד, טומי אקמן, צ'ארלס פישר, האני, ג'וני ג'אם & דלגדו, לאב טו אינפיניטי, סטונסטרים Cruel Summer, 1998-07-14, נבדק ב-2022-03-26 Archives, Los Angeles Times (באנגלית אמריקאית) Cruel Summer - Ace of Base | Songs, Reviews, Credits | AllMusic (באנגלית), נבדק ב-2022-03-26 一般社団法人 日本レコード協会, www.riaj.or.jp Gold/Platinum, Music Canada (באנגלית אמריקאית)
תחנת הרכבת התחתית רודהוסט

תחנת הרכבת התחתית רודהוסט (בשוודית: Rådhuset) היא תחנת מעבר מהיר בקונגסהולמן (אנ') בחלקו המערבי של מרכז סטוקהולם, חלק ממערכת הרכבת התחתית של סטוקהולם. התחנה ממוקמת על הקו הכחול בין ה-T-Centralen (התחנה המרכזית) ל-פרידהמספלון (אנ') ונפתחה ב-31 באוגוסט 1975 כחלק מהקטע הראשון של הקו הכחול בין התחנה המרכזית ל-יולסטה (אנ'). הרכבות נסעו דרך תחנות הלונבריין (אנ')ורינקבי (אנ'). כמו מספר תחנות אחרות במטרו של סטוקהולם, היא מתוכננת בסגנון אדריכלות אורגנית, שמותירה את הסלע חשוף ולא מלוטש, והתחנה נראית כמתבססת על מערכות מערות טבעיות. תחנת הרכבת התחתית נקראת על שם בית המשפט של סטוקהולם (אנ') (Rådhuset) הממוקם מעל פני השטח. גם בניין העירייה (אנ') ומטה המשטרה נמצאים בסביבה. מדיה וקבצים בנושא תחנת הרכבת התחתית רודהוסט בוויקישיתוף תמונות של תחנת רודהוסט Schwandl, Robert. "Stockholm". urbanrail. "Rådhuset".
פילדינג

האם התכוונתם ל... אמה פילדינג – שחקנית אנגלייה ג'נט פילדינג – שחקנית אוסטרלית דורותי פילדינג – אצילה בריטית מעוטרת המדליה הצבאית הלן פילדינג – סופרת בריטית הנרי פילדינג – סופר ומחזאי בריטי שון פילדינג – שחקנית ודוגמנית אמריקאית-שווייצרית פילינג פילד
ארסן אבקוב

ארסן בוריסוביץ' אבקוב (באוקראינית: Арсен Борисович Аваков; נולד ב-2 בינואר 1964) הוא מדינאי ופוליטיקאי אוקראיני. שר הפנים של אוקראינה בשנים 2014–2021. נולד ב-2 בינואר 1964 בבאקו במשפחתו של איש צבא. לפי לאום - ארמני. מאז 1966 מתגורר באופן קבוע באוקראינה אזרח אוקראינה. ב-1990 הקים את Investor JSC. בשנים 2005-2010 היה יו"ר מינהלת המדינה האזורית חרקוב. בין 2005 ל-2010, אבקוב היה מושל מחוז חרקוב. בשנת 2013, אבקוב היה ממוקם במקום ה-118 בין עשירי אוקראינה, עם שווי של 100 מיליון דולר. מ-25 במאי 2007 עד 21 בינואר 2008 אבקוב היה חבר במועצה לביטחון לאומי והגנה, חבר הוועדה המארגנת להכנה וקיום טורניר יורו 2012 באוקראינה. חבר הראדה העליונה של הכינוס ה-7 וה-8. מסתיו 2011 ועד דצמבר 2012, הוא היה בגלות פוליטית באיטליה עקב רדיפה באוקראינה על ידי משטרו של ויקטור ינוקוביץ'. ב-2012 הוא נבחר לסגן העם של אוקראינה. במהלך המהפכה של 2014, הוא היה אחד ממפקדי היורומאידן. ב-27 בפברואר 2014 אישרה ה—המועצה העליונה של אוקראינה את ארסן אווקוב כשר הפנים של אוקראינה. ביוזמת אבקוב הוקמו ב-2014 המשמר הלאומי של אוקראינהo וגדודי מתנדבים. נתנו לך לעצור תוקפנות צבאית של הפדרציה הרוסית במזרח אוקראינה. אבקוב הגן על לוחם המשמר הלאומי של אוקראינה ויטלי מרקיב באיטליה. בהשתתפותו של אבקוב, בית משפט במילאנו (איטליה) זיכה את מרקוב ואוקראינה מאשמת מותם של צלמת העיתונות אנדריאה רוצ'לי (איטליה) ואנדריי מירונוב (הפדרציה הרוסית) בסלובאנסק במאי 2014. אבקוב היה שר הפנים של אוקראינה מ-24 בפברואר 2014 עד 15 ביולי 2021, תחת שני נשיאי אוקראינה: פטרו פורושנקו ו-וולודימיר זלנסקי, הוא היה חבר בחמישה הרכבים של קבינט השרים של אוקראינה. זהו הטווח הארוך ביותר באוקראינה העצמאית. ב-6 במאי 2024, נודע כי משרד הפנים של רוסיה הכניס את ארסן אבקוב לרשימת מבוקשים. הכלכלן המכובד של אוקראינה (22.06.2007) סדר הצטיינות, תואר III (15/04/2016) מסדר לגיון הכבוד (צרפת) (06/09/2022) מדיה וקבצים בנושא ארסן אבקוב בוויקישיתוף אתר האינטרנט הרשמי של ארסן אבקוב ארסן אבקוב, ברשת החברתית פייסבוק ארסן אבקוב, ברשת החברתית אקס (טוויטר) ארסן אבקוב, ביישום טלגרם ארסן אבקוב, ברשת החברתית אינסטגרם https://file.liga.net/persons/arsen-avakov https://strana.news/news/463887-v-rf-objavili-v-rozysk-avakova-klimkina-danilova-i-hrojsmana.html ערך זה הוא קצרמר בנושא אוקראינים ובנושא פוליטיקאים. אתם מוזמנים לתרום לוויקיפדיה ולהרחיב אותו.
לבד על המיטה

"לבד על המיטה" הוא סינגל של הזמר הישראלי עומר אדם, שיצא לאור ב-9 בפברואר 2022, על ידי חברת התקליטים NMC. השיר הוקלט באולפן הקלטות בלוס אנג'לס, ארצות הברית. לפי יציאת השיר, עומר אדם רשם בעמוד האינסטגרם שלו: "הכנתי לכם עוד שיר באווירת החורף, ואני חושב שאם תקשיבו למילים, עם ווליום גבוה כזה שמכניס אתכם לאווירה, אתם תרגישו את מה שאני הרגשתי. רציתי לספר לכם שאני בלוס אנג'לס ואנחנו מכינים לכם הפתעות שמחות". במרכז מילות השיר עומד אדם שר על האישה שנפרדה ממנו, ועל תחושת הבדידות שחש בעקבות כך. הווידאו קליפ הנלווה שצולם לשיר בוים על ידי אלכסיי מלב והועלה לערוץ היוטיוב של אדם ב-9 בפברואר 2022, בסמוך לצאת הסינגל. בקליפ מככבת הדוגמנית ניבר מדר בתפקיד בת זוגו של אדם שנפרדה ממנו. מאז צאתו צבר השיר כ-7 מיליון צפיות. יוסי חרסונסקי העניק לשיר ציון של שלושה כוכבי זהב מתוך חמישה, תוך שנתן לשיר ביקורת מעורבת, באומרו כי "עומר אדם אינו ממציא גלגל חדש. יצרני שירים ממלאים טקסטים בהבלים ובסיפורים מופרכים, ואדם שר אותם. איך זה שהיא מרגישה "מלכה" והוא לא מרגיש "מלך"? אם אתם לא מתפוצצים מצחוק – אצחק בשבילכם. שום דבר לא מצחיק. אדם משחק אותה טראגי". מערכת ישראלה, "לבד על המיטה: השיר החדש של עומר אדם, באתר ישראלה, ‏9 בפברואר 2022 עומר אדם - לבד על המיטה (Prod By gil Vain & Tal Castiel), סרטון באתר יוטיוב (אורך: 2:35) עומר אדם לבד על המיטה, יוסי חרסונסקי, 9 בפברואר 2022
בוי אצ'י

אליאור אנטווי (נולד ב-11 באוגוסט 1997), הידוע בשם הבמה בוי אצ'י, הוא מפיק מוזיקלי וראפר ישראלי. אליאור אנטווי גדל בתל אביב-יפו. הוא החל להפיק מוזיקה בגיל 15. אנטווי החל את הקריירה המוזיקלית שלו בהרכב טראפ קומי בשם LAF לצד הראפרים בוי צ'יקן ובוי עומו. בשנת 2017 הוציאו אלבום לאינטרנט בשם "דגים היום". האלבום כלל, בין היתר, הופעת אורח של הראפר דודו פארוק. בנובמבר 2017 חבר לראפר והמפיק יאנג הפנר, תחת שם ההרכב "יאנג בויז", ויחד הוציאו אלבום הנושא את שם ההרכב, ובו משתתפים בוי צ'יקן, שיפי, נורוז ומיכאל סוויסה. בשנת 2018 הפיק את השיר "דוד המלך (ערק ערק ערק)" של דודו פארוק, שזכה לוויראליות ברשתות החברתיות. בנוסף, השתתף בהפקת המיקסטייפ של הראפר מיכאל סוויסה "מלא בעצמי", שיצא לאור במאי 2018. באוגוסט, יצא אלבומם השני של ההרכב יאנג בויז, "יאנג בויז 2". בינואר 2019 השתתף בוי אצ'י בשירו של הראפר מיכאל סוויסה "איגואנה", שזכה למיליוני השמעות בפלטפורמות המוזיקה. ביוני, הכריזו בוי אצ'י ויאנג הפנר על פירוק ההרכב יאנג בויז, עם צאת שירם האחרון "יאנג בויז 3". בספטמבר, הוציא יחד עם נורוז את השיר הראשון מתוך מיני-אלבום משותף של השניים, "מרגיש נפלא", שהפך ללהיט וצבר ויראליות בפלטפורמת הטיקטוק. במרץ 2020 הוציאו נורוז ובוי אצ'י את המיני-אלבום "מרגיש נפלא". שירי המיני-אלבום זכו לאהדה רבה ולמיליוני השמעות. בטקס פרסי המוזיקה של MTV אירופה 2020, נורוז ובוי אצ'י זכו במועמדות לייצג את ישראל בקטגוריית "המופע הישראלי הטוב ביותר". ב-2021 הפיק בוי אצ'י מספר שירים באלבומו של נורוז, "מרגיש מוגזם", והתארח בשיר "גריזלי". בפברואר 2022 הוציא את סינגל הבכורה שלו כאמן סולו, "פורטנייט". ביוני השתתף בהפקת שירה של יסמין מועלם, "לא היה מעולם", שיר הנושא של סדרת הטלוויזיה "בלאדי מורי". באוגוסט התארח באלבומו של מיכאל סוויסה, "בסדרגמור" בשיר "שפשף", ואף השתתף בהפקתו המוזיקלית של האלבום, בין היתר, לצד אחיו ג'ונתן. ערך מורחב – יאנג בויז (הרכב) 2020: מרגיש נפלא (עם נורוז) בן שלו, בוי אצ'י: "לא היו שחורים מסביבי. זה היה מאוד נדיר. וגם לא היו שחורים כמודל", באתר הארץ, 24 בפברואר 2022 בוי אצ'י, ברשת החברתית אינסטגרם רז ישראלי, המחאה נגד דודו פארוק מעלה הילוך, באתר ישראל היום, 17 בספטמבר 2018 מרגיש נפלא, באתר ספוטיפיי דור מאיר מועלם, ‏טקס פרסי MTV אירופה 2020: כל הזוכים והרגעים הגדולים, באתר ‏מאקו‏, 9 בנובמבר 2020
נובורוסיה (האימפריה הרוסית)

נובורוסיה (ברוסית: Новороссия; באוקראינית: Новоросія; באופן מילולי: רוסיה החדשה) היא חבל ארץ היסטורי בדרום אוקראינה ובדרום-מערב רוסיה. החבל נוצר משטחים שכבשה האימפריה הרוסית מידי האימפריה העות'מאנית וחופף במידה רבה את השטח של חאנות קרים לשעבר. השימוש הרשמי בשם זה פסק לאחר 1917, עת הוקמה הרפובליקה העממית של אוקראינה. שטח נובורוסיה כולל את הערבה שמצפון לים השחור הממוקמת בין הדניסטר במערב ונהר קובאן במזרח. העיר המרכזית בנובורוסיה, שהייתה הבירה ההיסטורית של החבל, היא אודסה. בין השנים 1774–1861 אוכלס האזור במתיישבים רוסים, אוקראינים וגרמנים. בשנת 1778, בשפך נהר קלמיוס לים אזוב, הוקמה עיר. על פי הוראתה של הקיסרית יקטרינה הגדולה, יושבו העיר והאזור על ידי היוונים, שהועברו מחצי האי קרים, ושמה של העיר הוסב למריופול. נוסף על מריופול, הוקמו יישובים ששמם היה יקטרינוסלב, חרסון, נובונוגאיסק וניקולייב. במהלך המאה ה-19, רוב האוכלוסייה הייתה אוקראינית. האזור נותר חלק מהאימפריה הרוסית עד להתמוטטותה בעקבות מהפכת פברואר הרוסית בתחילת מרץ 1917, ולאחר מכן הפך לחלק מהרפובליקה הרוסית קצרת-הימים. בשנת 1918, היא נכללה במידה רבה בשטחי המדינה האוקראינית והרפובליקה העממית של אוקראינה באותו הזמן. באזור ניסו גם גורמים מסוימים ליצור חברה אנרכיסטית, במאכנובשצ'ינה. בשנים 1918–1920, היא הייתה, בהיקפים שונים, בשליטת ממשלות התנועה הלבנה האנטי-בולשביקית של דרום רוסיה שתבוסתם סימנה את השליטה הסובייטית על השטח, שהפך לחלק מהרפובליקה הסובייטית הסוציאליסטית האוקראינית, בתוך ברית המועצות בשנת 1922. המדינה הפדרלית של נובורוסיה מדיה וקבצים בנושא נובורוסיה בוויקישיתוף
גזרת נפ"א

גזרת נפ"א (נחי פ' הפועל א') היא גזרת פעלים השייכת לשפה העברית. גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נפ"א נמצאים הפעלים שפ' הפועל שלהם היא א' המתפקדות כאם קריאה. לגזרה שייכים שמונה שורשים בלבד: א-ב-ד, א-ב-י/ה, א-ה-ב, א-ה-ד, א-ח-ז, א-כ-ל, א-מ-ר וא-פ-י/ה. פעלים אלה מתאפיינים בצורת עתיד מיוחדת, בה הא' מתפקדת כאם קריאה לתנועת חולם, ואף נשמטת בגוף מדבר. מבין אלה, לשורשים א-ה-ב, א-ה-ד וא-ח-ז יש שתי צורות: על דרך גזרת השלמים ועל דרך גזרת נפ"א. יתר השורשים המתחילים בפ' הפועל א' נוטים על דרך השלמים, עם השינויים המתבקשים עבור האות א' כאות גרונית. בנוסף, צורת שם הפועל של השורש א-מ-ר – לוֹמַר – נגזרה בלשון חז"ל בהיקש מצורת העתיד, ומשמשת גם בעברית החדשה. בערבית פ׳ הפועל ء (המזה) היא מקרה פרטי של גזרת הפעלים שאחת מאותיות השורש שלהם היא ء (الفعل المهموز). על פי רוב, הגזרה נוטה כמו גזרת השלמים, עם שינויים מתבקשים בכתיב לפי כללי כתיבת ההמזה, אולם במקצת הצורות הופכת ההמזה לאות נחה בהתאם לתנועה שלפניה. כך, בצורת העתיד של בניין 1 הקידומת أ של הגוף המדבר מתמזגת עם ה-أ השורשית המנוקדת בסכון ליצירת אליף מדה. עיקרון זה חוזר בבניין 4 בצורות העבר והציווי עם ה-أ התבניתית של הבניין, בצורת העתיד המדבר ובצורת שם הפעולה, וכן בבניין 8 בצורת העתיד המדבר. יוצאי דופן הם הפעלים أَخَذَ (לקח), أَكَلَ (אכל) ו-أَمَرَ (ציווה), שצורת הציווי שלהם מקוצרת: خُذْ, كُلْ ו-مُرْ (בהתאמה). יוצא דופן נוסף הוא השורש أخذ בבניין 8, אשר מתנהג כגזרת נפי"ו עם היטמעות אות השורש הראשונה ב-ت התבניתית של הבניין: إِتَّخَذَ. גזרה (דקדוק) הפועל בגזרת פ"א, באתר האקדמיה ללשון העברית מניית אותיות השורש מתבססת על השורש פ-ע-ל, כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. לומר ולאמור, באתר האקדמיה ללשון העברית
אלכסנדר טרייקובסקי

אלכסנדר טרייקובסקי (במקדונית: Александар Трајковски; נולד ב-5 בספטמבר 1992) הוא כדורגלן מקדוני המשחק בעמדת החלוץ בהיידוק ספליט מליגת העל הקרואטית ובנבחרת מקדוניה הצפונית. אלכסנדר טרייקובסקי החל את הקריירה שלו במועדון המקומי סמנטרניקה מהעיר סקופיה. לאחר כמה שנים בסמנטרניקה, הוא חתם באינטר זפרשיץ' הקרואטית בקיץ 2010. ב-11 במרץ 2011, כבש טרייקובסקי את שערו הראשון במועדון נגד לוקומוטיבה זאגרב, במסגרת הליגה. בסיום העונה, אנדרלכט הבלגית הייתה מעוניינת ברכישת טרייקובסקי, אך הצעתה בסך חצי מיליון יורו נדחתה. בקיץ 2011, טרייקובסקי הצטרף לזולטה ורכם, לאחר שהצעתם בסך 1.1 מיליון יורו התקבלה על ידי אינטר זפרשיץ'. בקיץ 2015, הוא עבר למועדון האיטלקי פלרמו, וחתם על חוזה לחמש שנים. באותה שנה הוא אף זכה בתואר "כדורגלן השנה במקדוניה הצפונית". ב-7 באוגוסט 2019, טרייקובסקי חתם על חוזה לארבע שנים עם מיורקה, שעלתה באותה העונה ללה ליגה. לאחר שתי עונות במיורקה, טרייקובסקי הושאל למועדון הדני אולבורג בולדספילקלוב, לשארית העונה. ב-30 בינואר 2022, טרייקובסקי הצטרף למועדון הסעודי אל-פייחה. ב-10 באוגוסט 2011, טרייקובסקי ערך את הופעת הבכורה שלו בנבחרת מקדוניה בניצחון 1 - 0 מול אזרבייג'ן. ב-14 באוגוסט 2013, טרייקובסקי הבקיע את שערו הראשון בנבחרת, בניצחון 2 - 0 מול נבחרת בולגריה. ב-12 בנובמבר 2015, טרייקובסקי כבש שלושער בניצחון 4 - 1 מול מונטנגרו. טרייקובסקי אף זומן לסגל נבחרת מקדוניה הצפונית של יורו 2020, שאף נחשב לטורניר הכדורגל הראשון שבו השתתפה מקדוניה הצפונית אי פעם. ב-24 במרץ 2022, הוא הבקיע שער מרחוק בדקה האחרונה למשחק מול נבחרת איטליה, בשלב חצי הגמר במסגרת הפלייאוף של מוקדמות מונדיאל 2022; בזכות השער הזה מקדוניה הצפונית הדיחה את איטליה מהמונדיאל ועלתה לשלב הגמר. מדיה וקבצים בנושא אלכסנדר טרייקובסקי בוויקישיתוף אלכסנדר טרייקובסקי, באתר Transfermarkt אלכסנדר טרייקובסקי, באתר Soccerway אלכסנדר טרייקובסקי, באתר BDFutbol אלכסנדר טרייקובסקי, באתר WorldFootball.net אלכסנדר טרייקובסקי, באתר National Football Teams אלכסנדר טרייקובסקי, באתר FootballDatabase.eu פרופיל, באתר Transfermarkt פרופיל, באתר Soccerway פרופיל, באתר BDFutbol תיאור המשחק בין אינטר נגד דינמו זאגרב, באתר TRANSFERMARKT, ‏11 במרץ 2011 Anderlecht se fait doubler pour Trajkovski, Sportmagazine, ‏13 בדצמבר 2013 Macedonia: Trajkovski nominato miglior calciatore dell’anno, Mediagol, ‏16 בנובמבר 2015 المقدوني ألكسندر ترايكوفسكي ينتقل للفيحاء
גזרת השלמים

גזרת השלמים היא גזרת פעלים השייכת לשפות השמיות. בעברית, גזרה זאת היא גזרת היסוד של הפעלים. היא כוללת שורשים "רגילים" בעלי שלוש אותיות שלעולם לא נשמטות או נחות - כלומר, שורשים בגזרה זאת הם שורשים ששלוש אותיותיהם נכתבות ונשמעות כעיצורים בכל הנטיות. בחלק גדול מגזרות הנחים או גזרות החסרים, השורשים נוטים לפי הגזרה רק בחלק מהנטיות, ובשאר הנטיות הם נוטים לפי גזרת השלמים, כלומר כל אותיותיהן נכתבות ונשמעות כעיצורים. גזרה (דקדוק)
גזרת המרובעים

גזרת המרובעים היא גזרת פעלים השייכת לשפות השמיות. בעברית, גזרה זאת היא גזרה שלמה, כלומר גזרה המכילה שורשים שכל אותיותיהם נכתבות ונשמעות כעיצורים. גזרת המרובעים נבדלת מגזרת השלמים בכך שהיא מכילה שורשים בעלי ארבע אותיות שורש בלבד. שורשים אלה יכולים להופיע רק בבניינים הכבדים: פיעל, פוּעל והתפעל, תוך ביטול הדגש החזק בע' הפועל שלהם - דגש חזק מתפקד כהכפלת אות, כלומר הפועל קִישֵּׁר ולמעשה צריך להיהגות כ-קִישְׁשֵׁר (עם שווא נח בש' הראשונה), ובגזרת המרובעים מופיעות שתי אותיות שורש שונות על חשבון ע' הפועל הדגושה, הראשונה תמיד בשווא נח והשנייה תמיד עם תנועה. לעיתים, השורשים המרובים קשורים במשמעותם לשורשים בגזרת ע"ע בעלי אותיות דומות: ג.ל.ג.ל. ו-ג.ל.ל., ד.ל.ד.ל. ו-ד.ל.ל., מ.ש.מ.ש. ו-מ.ש.ש., מ.ל.מ.ל. ו-מ.ל.ל., ע.ר.ע.ר. ו-ע.ר.ר. ועוד. בעגה עברית מודרנית קיימים שורשים מעטים בגזרת המרובעים הנוטים גם בבניין הפעיל: השפריץ והסגביר. בתנ"ך מופיע בבניין זה הפועל "השמאיל": הֲלֹא כָל הָאָרֶץ לְפָנֶיךָ הִפָּרֶד נָא מֵעָלָי אִם הַשְּׂמֹאל וְאֵימִנָה וְאִם הַיָּמִין וְאַשְׂמְאִילָה. — ספר בראשית, פרק י"ג, פסוק ט' גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. משנה, מסכת שבת, פרק כ"ב, משנה ו' ועוד. השורש של "מִלָּה", וכן של הפועל למולל (לספר). שורש ש.פ.ר.צ., מהמילה היידית שפריץ (התזה) או שפריצן (להתיז). שילוב של ס.ב.ר. (להסביר) וג.ב.ר. (גבר), תרגום של המונח האנגלי mansplaining שהוא שילוב של explain (להסביר) ו-man (גבר).
What That Speed Bout!?

What That Speed Bout!? הוא שיר שהוקלט על ידי הראפר האמריקאי מייק ויל מייד איט, ביחד עם הראפרית האמריקאית ניקי מינאז' והראפר האמריקאי YoungBoy Never Broke Again. השיר יצא לאור ב-6 בנובמבר 2020, על ידי חברות התקליטים אטלנטיק רקורדס ו-EarDrummers, כסינגל מתוך האלבום, Michael. השיר הגיע למקום ה-35 במצעד הבילבורד הוט 100. השיר דובר לראשונה על ידי YoungBoy Never Broke Again ב-7 באוגוסט 2020, בפוסט שנמחק באינסטגרם, שהציג אותו על סט צילומי הקליפ של השיר לצד מייק ויל ומינאז'; בפוסט היה כתוב "What That Speed Bout!?". בהמשך, אישרה מינאז' את שיתוף הפעולה והודיעה על כך שווידאו קליפ רשמי עתיד לצאת ביחד עימו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. השיר הופץ עם וידאו קליפ נלווה שבוים על ידי אדגר אסטבס ואוסטין מקרקן. הוא נוצר בהשראת העלילה שמאפיינת את הקליפ של "In da Club" מאת 50 סנט. הקליפ עוסק בהיריון של מינאז' ובו נראים קטעים חזותיים שונים בהם היא מוצגת כשהיא לובשת תלבושות שונות וזאת, תוך שהשיר מתנגן ברקע והיא מבצעת את קטעי השירה שלה. נכון למרץ 2022, מונה הצפיות של הקליפ עומד על למעלה מ-35 מיליון צפיות. סרטון השיר "What That Speed Bout!?" באתר יוטיוב מייק ויל מייד איט, ניקי מינאז', YoungBoy Never Broke Again, קווין גומרינגר, טים גומרינגר, סמואל גלוד What That Speed Bout!?, 2020-11-05, נבדק ב-2022-03-26 YoungBoy Never Broke Again, Billboard (באנגלית אמריקאית) YoungBoy Never Broke Again teases Nicki Minaj collaboration - REVOLT, web.archive.org, ‏2020-12-25 NBA Youngboy Looks Ecstatic Working With Nicki Minaj: See Video Preview, web.archive.org, ‏2020-12-25 Nicki Minaj Teases NBA YoungBoy Collab With Throwback Pregnancy Pic, web.archive.org, ‏2020-11-05 Mike WiLL Made-It - What That Speed Bout?! (feat. Nicki Minaj & YoungBoy Never Broke Again), נבדק ב-2022-03-26 Mike Will Made-It – “What That Speed Bout?!” (Feat. Nicki Minaj & YoungBoy Never Broke Again) - Stereogum, web.archive.org, ‏2020-11-15
Boyz

Boyz (בעברית: גברים) הוא שיר שהוקלט על ידי הזמרת-יוצרת הבריטית ג'סי נלסון, בהשתתפות הראפרית האמריקאית ניקי מינאז'. השיר יצא לאור ב-8 באוקטובר 2021, על ידי חברות התקליטים פולידור רקורדס וריפבליק רקורדס, כסינגל שלא מתוך אלבום וכסינגל סולו הבכורה של נלסון, לאחר שעזבה את ליטל מיקס. השיר הגיע למקום השלישי במצעד הסינגלים הבריטי. השיר נכתב על ידי דיו, האני איברהים, ג'סי נלסון, ניקי מינאז', אבי קין, אמנדה אטוי, אביטל לוי ופטריק ג'ורדן-פטריקיוס והופק על ידי לוז צ'יינג'. בדצמבר 2020, נלסון הודיעה שהיא עוזבת את ליטל מיקס מסיבות בריאות הנפש. כמה חודשים לאחר מכן, היא חתמה על חוזה הקלטות עם חברת התקליטים פולידור רקורדס ו-"Boyz" היה סינגל הבכורה שלה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. הווידאו קליפ הרשמי של השיר פורסם ב-8 באוקטובר 2021, ביום יציאתו של "Boyz" כסינגל. הוא נוצר בהשראת הקליפ המקורי של "Bad Boy For Life". בקליפ, נלסון עונדת תכשיטים על השיניים שלה ושיערה קלוע בצמות, ומכוסה במטפחת ראש. נלסון שרה על כך שהיא אוהבת גברים "מהשכונה". בקליפ משתתפת מינאז' גם כן. נכון למרץ 2022, מונה הצפיות של הקליפ עומד על למעלה מ-20 מיליון צפיות. מידע על הסינגל "Boyz" באתר מיוזיק בריינז סרטון השיר "Boyz" באתר יוטיוב דיו, האני איברהים, ג'סי נלסון, ניקי מינאז', אבי קין, אמנדה אטוי, אביטל לוי, פטריק ג'ורדן-פטריקיוס Boyz (feat. Nicki Minaj), 2021-10-08, נבדק ב-2022-03-26 Official Singles Chart Top 100 | Official Charts Company, www.officialcharts.com (באנגלית) Jesy Nelson (Ft. Nicki Minaj) – Boyz, נבדק ב-2022-03-26 Jesy Nelson teases solo single 'Boyz' as she teams up with Nicki Minaj, news.yahoo.com (באנגלית אמריקאית) Jesy Nelson will dispose of her Black costume when it no longer serves her, the Guardian, ‏2021-10-12 (באנגלית) Jesy Nelson Ft. Nicki Minaj - Boyz (Official Music Video), נבדק ב-2022-03-26
צוות סופר יאנג

צוות הסופר הצעיר הוא צוות גיבורי על יפני ביקום DC קומיקס. הצוות מופיע לראשונה בחוברת #1 של המשבר האחרון (Final Crisis #1 May 2008), והם נוצרו על ידי גרנט מוריסון ו- JG Jones (צייר). הקונספט של הקבוצה צץ מאותו רעיון שגרנט מוריסון הכין שהכיל את הרעיון ל- Great Ten, והם הוזכרו לראשונה ב -52 #6. הם מושפעים מגיבורי-על אמריקאים ומתרבות הפופ היפנית . הדמויות הופיעו לראשונה במשבר האחרון של מוריסון, שם התגלו כגלגולי העולם החמישי של לנצח אנשים. הם מופיעים ב- Final Crisis Aftermath: Dance, שנכתב על ידי ג'ו קייסי עם אמנות מאת כריס קרוס. סופרבאט המעולה ביותר (שמו האמיתי: היינו) הוא מנהיג הקבוצה. הוא לובש מדים אדומים וצהובים מסוגננים בצורה פראית בהשפעת סופרמן ובאטמן כאחד. לדבריו, הכוח שלו הוא "להיות כל כך עשיר שהוא יכול לעשות הכל". נראה שהוא משתמש במערך של גאדג'טים, שאחד מהם יכול ליצור שלד מבוסס אנרגיה, נראה שיש לו גם הכשרה באמנויות לחימה. יש לו בסיס סודי על אי שלו הוא קורא "המקדש השליו ביותר" ומכיל מחשב על שהוא מכנה "שדה נתונים מאוחד" אשר נגיש רק כאשר הוא עושה מדיטציה במצב של גלי תטא. לאחר המשבר האחרון, רוח הרפאים של ישות שקוראת לעצמה "אולטימון אלפא " הופיעה לו בחזון. עד סוף הסדרה, הוא חשף שהוא אכן עשיר כפי שהוא טוען כשהוא קונה בפועל את יפן. ילד פנס אטומי גדול (Big Atomic Lantern Boy) הוא השני בפיקוד. הוא לובש תלבושת ירוקה כשבמרכזה אשנב עגול שמציג את השלד שלו, ומאפשר לו לירות אלומות כוח ירוקות מסוגים שונים של קרינה. לוליטה קנרי הביישנית המטורפת היא גיבורה מכונפת בתלבושת תלמידה יפנית, גודלה הפיזי קטן מספיק כדי להתאים ביד של מישהו. יש לה צרחה קולית דומה לזו של הקנרית השחורה. אקווהזון שמחה ומבריקה (Shiny Happy Aquazon) היא בתו של ג'וניור ווייבמן (ריקי קימורה) - חבר מייסד של אקשן מדעי גדול (Big Science Action) - ובתה של ווייבמן אוטומו. יש לה את היכולת ליצור מבני מים כמו מירה, אשתו של אקווהמן . פלאש ברק סוניק (Well-Spoken Sonic Lightning Flash) הוא ספידסטר צעיר ששמו האמיתי הוא קייגו, ועם קסדה עגולה ונעלי ריצה ענקיות. הוא מסוגל לרוץ עד 500 מייל לשעה. הקבוצה מגייסת את סאני סומו, מתאבק רב עוצמה עם יכולות ריפוי עצמי ויכולת להתנגד לשליטה מוחית. הסומו המקורי סייע ל-לנצח אנשים בסדרה המקורית שלהם, אבל נתקע ביפן העתיקה, שם חי חיים שלווים; סאני סומו שהצטרף לצוות הסופר יאנג היה פליט שנמלט מ-Earth-51 לפני שהושמד. לצוות הסופר יאנג יש רכב בשם וונדר וואגון, מכונית המסוגלת לטוס, בדומה למכונית "Whiz Wagon" של "לגיון ילדי העיתונים" (Newsboy Legion) Newsarama: Final Crisis Sketchbook(הקישור אינו פעיל) (May 14, 2008) Newsarama: Grant Morrison on Final Crisis #2 (July 21, 2008) The Annotated Final Crisis: Issue #2 The Annotated Final Crisis: Issue #4 The Annotated Final Crisis: Issue #6 The Annotated Final Crisis: Issue #7 DC Database Project: Super Young Team Comicvine: Super Young Team Final Crisis Sketchbook #1 (May 2008). Final Crisis #7 (March 2009). Joe Casey "Dances" with Super Young Team in "Final Crisis Aftermath", Comic Book Resources, March 5, 2009 Ian Sattler on the Final Crisis: Aftermath Titles, Newsarama, February 11, 2009 Final Crisis #6 (January 2009). Final Crisis Aftermath: Dance #4 (October 2009). Final Crisis #2 (June 2008) Final Crisis Aftermath: Dance #1 (July 2009). Final Crisis Aftermath: Dance #6 (December 2009) The Forever People #6 (Jan. 1, 1972)
גזרת חפי"צ

גזרת חפי"צ (חסרי פ' הפועל י' צ') היא גזרת פעלים השייכת לשפה העברית.[דרושה הבהרה] גזרה זו נמצאת בתוך גזרת החסרים, גזרה בה אחת מאותיות השורש לא נהגית או אף לא נכתבת. בגזרת חפי"צ נמצאים הפעלים שפ' הפועל שלהם היא י' וע' הפועל שלהם היא צ', ובשני מקרים גם ז'. הגזרה כוללת שמונה שורשים בלבד: י.צ.ב., י.צ.ג., י.צ.ע., י.צ.ק., י.צ.ר. ו-י.צ.ת., וכן י.ז.מ. ו-י.ז.ע. עם ז' בע' הפועל. בפעלים שבגזרה זו מתרחשות תופעות לשוניות כמו הידמות מלאה והתלכדות עיצורים. ניתן לזהות פעלים בגזרה זו לפי הדגש החזק ב-צ' (או ב-ז') שעשוי להעיד על היעלמות הי'. התופעה מתבטאת לדוגמה במילה "הִצִּיג", שהיא בעלת שורש נ.צ.ל בבניין הפעיל: *הִיְצִיג->*הִצְצִיג->הִצִּיג. הגזרה באה לידי ביטוי במקרים הבאים: בניין קל: עתיד - יִצֹּק אוֹ יִצַּק, ציווי - צַק (או יְצֹק, על דרך השלמים), שם פועל - לָצֶקֶת או לִצֹּק. בניין נפעל: עבר - נִצּוֹק, הווה - נִצּוֹק, עתיד - יִצּוֹק, ציווי - הִצּוֹק, שם פועל - לְהִצּוֹק. בניין הפעיל: עבר - הִצִּיג, הווה - מַצִּיג, עתיד - יַצִּיג, ציווי - הַצֵּג, שם פעולה - לְהַצִּיג. בניין הופעל: עבר - הֻצַּת, הווה - מֻצָּת, עתיד - יֻצַּת. בבניינים הכבדים (פיעל, פוּעל והתפעל) נוטה הגזרה על דרך השלמים (מְיַצֵּג, הִתְיַצֵּב). גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.
רפאל מלאך

רפאל מלאך (נולד ב-1951 בערך) הוא חוקר מוח ישראלי, פרופסור במחלקה למדעי המוח במכון ויצמן למדע. רפאל מלאך קיבל תואר ראשון בביולוגיה ותואר שני בנוירוביולוגיה מהאוניברסיטה העברית בירושלים. בשנת 1982 קיבל תואר דוקטור באופטיקה פיזיולוגית מאוניברסיטת קליפורניה בברקלי. המשיך לפוסט-דוקטורט במכון הטכנולוגי של קליפורניה (Caltech). בשנת 1985 הצטרף לסגל המחלקה לנוירוביולוגיה של מכון ויצמן למדע. מונה לפרופסור למדעי המוח. בשנים 2019–2020 היה עמית של המכון הישראלי ללימודים מתקדמים. בשנת 2022 הוענק לו פרס א.מ.ת., "על הישגיו בחקר הנוירוביולוגיה, הראייה והתודעה". רפאל מלאך, ברשת החברתית פייסבוק רפאל מלאך, באתר dblp רפאל מלאך, באתר ResearchGate רפאל מלאך, באתר גוגל סקולר Malach Lab, באתר של מכון ויצמן למדע (באנגלית) Rafael Malach, CIFAR בשערי האקדמיה תש"ף-תשפ"א מפגש חמישי - תגליות על עולמנו הפנימי: התת־מודע ומצבי הכרה, בערוץ יוטיוב של האקדמיה הלאומית הישראלית למדעים Rafael Malach, באתר המכון הישראלי ללימודים מתקדמים רפאל מלאך, באתר פרס א.מ.ת. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.